अत्यंत दुखद घटना । श्यामा नंद नाट्य कला परिषद, महिनाथपुर कय लेखक सह निर्देशक - परम पूज्य गुरुदेव जगमोहन झा आइ हमरा लोकनि सँ दूर भ पंचतत्व मे बिलीन भ गेलाह ।
 नाटय कला परिषद के अपूरणीय क्षति भेल। हुनक रिक्त स्थान के भरय मे शायद कतेको बर्ष बीत जायत । कलाकार तँ बहुतो छथि, मुदा हिनक जे सहयोग एवं सर्मपण छल से नहि आजुक समय मे कियो छथि । आओर भविष्य मे सेहो नहि कियो लय सकता । चाहे 5 बर्ष के बच्चा हुए या 25 बर्ष के लड़का, सबहक संग अपना अभिनय सँ ग्रामीण के मंत्रमुग्ध कय दैत छलाह ।
 मैथिली मे लगभग 15 टा नाटक लिखने छलाह । सब नाटकक मंचन भ गेल छल. . । मुदा.... . हुनक एकटा अभिलाषा पूर्ण नहि भेलैन्ह...। हुनक लिखल एकटा मैथिली नाटकक मंचन नहि भ सकलैन. . । नाटक छी...लैला-मजनूं...। हुनक ईच्छा छलैन्हि जे ई नाटक एहि बर्ष मंचन करब . . मुदा ईश्वर के किछु और लीला छलैन्ह ।
 एकटा कलाकार के नाते एहि बात के हमरो सदा अफसोस होयत रहत. . । कलाकार के रूप में हमर जे पहचान बनल से हिनक देन छियैन. . । जाहि ऋण सँ हम सदा हिनक ऋणी रहब. . । हिनक अंतिम लिखल नाटक मंचन कय हिनका चरण कमल मे अर्पण कय श्रद्धाजँली देबैन्ह. . । 